text: Festens højdepunkt: Mandefrokosten
  09 juli 2012 kl. 14.57
  1652 mænd satte sig ved 12-tiden til rette for at nyde årets ringriderfrokost i Sønderborg. Frokosten - der kun er for mænd - er en af ringriderfestens højdepunkter.
  Her driller de to nabobyer Sønderborg og Aabenraa hinanden i al godmodighed. 
  Frokosten er blevet stadig mere populær. I den første ringriderfrokost i Sønderborg i 1897 deltog 70 mænd - når man tæller musikerne med - nu er tallet vokset til over 1600. 
  De eneste kvinder, der har adgang er dem, der passer kvindens næstældste erhverv: At lukke øl op...!
  Øl, sild og mandehørm. Per Arnoldi og Simon Emil Ammitsbøl er gæstetalere. Og det er et åbent spørgsmål, om nogen vil kunne huske talerne i morgen?
  Frokosten sluttede klokken 17, og der skal nok være et par stykker, der har været lidt vrøvlede, da de kom hjem, noterer TV SYDs udsendte medarbejder.
  